Document ID: 32000L0082

32000L0082
L 003/18
JURNALUL OFÍCIAL AL UNIUNII EUROPENE
DIRECTIVA 2000/82/CE A COMISIEI
din 20 decembrie 2000
de modificare a anexelor la Directivele 76/895/CEE, 86/362/CEE, 86/363/CEE și 90/642/CEE ale Consiliului de stabilire a conținuturilor maxime de reziduuri de pesticide din și de pe fructe și legume, cereale, produse alimentare de origine animală și anumite produse de origine vegetală, inclusiv fructe și legume
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 76/895/CEE a Consiliului din 23 noiembrie 1976 de stabilire a conținuturilor maxime de reziduuri de pesticide din și de pe fructe și legume (1), astfel cum a fost modificată ultima dată prin Directiva 2000/57/CE a Comisiei (2), în special articolul 5,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (3), astfel cum a fost modificată ultima dată prin Directiva 2000/81/CE a Comisiei (4), în special articolul 10,
având în vedere Directiva 86/363/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe produsele alimentare de origine animală (5), astfel cum a fost modificată ultima dată prin Directiva 2000/81/CE, în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe produsele de origine vegetală, inclusiv fructe și legume (6), astfel cum a fost modificată ultima dată prin Directiva 2000/81/CE, în special articolul 7,
întrucât:
(1)
În cazul cerealelor și produselor de origine vegetală, inclusiv fructe și legume, conținuturile de reziduuri ar trebui să reflecte utilizarea unor cantități minime de pesticide necesare pentru obținerea unei protecții eficiente a plantelor, aplicate astfel încât cantitatea de reziduuri să fie cea mai mică posibil și acceptabilă din punct de vedere toxicologic, având în vedere în special protejarea mediului și în funcție de o estimare a dozei zilnice admise pentru consumatori. Pentru produsele alimentare de origine animală, conținuturile de reziduuri ar trebui să reflecte consumul de către animale de cereale și produse de origine vegetală tratate cu pesticide, precum și, atunci când este cazul, consecințele directe ale utilizării medicamentelor veterinare.
(2)
Conținuturile maxime de reziduuri de pesticide ar trebui revizuite în mod constant și nivelele modificate pentru a ține cont de noile informații și date. Conținuturile maxime de reziduuri ar trebui fixate la limita inferioară a pragului de detecție atunci când utilizările autorizate ale produselor fitosanitare nu duc la conținuturi detectabile de reziduuri de pesticide în sau pe produsul alimentar sau atunci când nu există utilizări autorizate sau atunci când utilizările care au fost autorizate de statele membre nu au fost sprijinite de datele necesare sau atunci când utilizările în țări terțe, care au determinat prezența de reziduuri în sau pe produsele alimentare care pot intra în circulație pe piața comunitară, nu au fost sprijinite cu aceste date necesare.
(3)
Au fost adoptate decizii ale Comisiei de a nu include substanțe active în anexa I la Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (7), astfel cum a fost modificată ultima dată prin Directiva 2000/80/CE a Comisiei (8), pentru etil azinfos (Decizia 95/276/CE a Comisiei (9), profam (Decizia 96/586/CE a Comisiei (10), dinoterb (Decizia 98/269/CE a Comisiei (11), DNOC (Decizia 1999/164/CE a Comisiei (12), pirazofos (Decizia 2000/233/CE a Comisiei (13), monolinuron (Decizia 2000/234/CE a Comisiei (14) și clozolinat (Decizia 2000/626/CE a Comisiei (15) și tecnazen (Decizia 2000/725/CE a Comisiei (16). Aceste decizii au prevăzut ca produsele fitosanitare care conțin aceste substanțe active să nu mai fie autorizate pentru utilizare în Comunitate. În consecință, este necesar să se adauge toate reziduurile de pesticide care provin din utilizarea acestor produse fitosanitare la anexele la directivele 86/362/CEE, 86/363/CEE și 90/642/CEE pentru a permite o supraveghere corespunzătoare și un control al utilizării acestora și pentru a proteja consumatorii. Pentru a permite satisfacerea așteptărilor legitime privind utilizarea stocurilor de pesticide existente, deciziile Comisiei de neincludere au permis o perioadă de eliminare progresivă și este adecvat că CMR bazate pe noțiunea că utilizarea substanței în cauză nu este autorizată în Comunitate ar trebui să nu se aplice până la sfârșitul perioadei de eliminare progresivă aplicabile acelei substanțe.
(4)
Conținuturile maxime de reziduuri de etil azinfos au fost stabilite pentru anumite produse din anexa II la Directiva 76/895/CEE, astfel cum a fost modificată prin Directiva 82/528/CEE a Comisiei (17), dar statelor membre li s-a permis să stabilească CMR mai mari. Pentru a stabili conținuturile maxime de reziduuri de pesticide armonizate pentru etil azinfos în și pe fructe și legume la nivel comunitar, este necesar ca aceste CMR să se includă, în schimb, în Directiva 90/642/CEE. În plus, acestea ar trebui modificate ca urmare a retragerii autorizațiilor la nivel comunitar.
(5)
Conținuturile maxime comunitare de reziduuri și nivelele recomandate de Codex Alimentarius sunt fixate și evaluate urmând proceduri similare. În Codex nu există conținuturi maxime de reziduuri pentru etil azinfos, dinoterb, DNOC, monolinuron, profam și clozolinat. În Codex există un număr limitat de conținuturi maxime de reziduuri pentru pirazofos și tecnazen și acestea au fost luate în considerare la stabilirea conținuturilor maxime de reziduuri stabilite de prezenta directivă. Comunitatea a notificat proiectul de directivă a Comisiei către Organizația Mondială a Comerțului și comentariile primite au fost luate în considerare la finalizarea directivei. Posibilitatea de a stabili toleranțe la import în ceea ce privește conținuturile maxime de reziduuri pentru combinații specifice pesticide/cultură va fi examinată de Comunitatea Europeană în baza prezentării unor date acceptabile și a unor evaluări acceptabile ale expunerii consumatorilor (18).
(6)
Măsurile prevăzute de prezenta directivă sunt conforme cu avizul Comitetului permanent pentru sănătatea plantelor,
ADOPTĂ PREZENTA DIRECTIVĂ:
Articolul 1
Din anexa II la Directiva 76/895/CEE se elimină datele referitoare la etilul azinfos.
Articolul 2
În tabelul de la partea A din anexa II la Directiva 86/362/CEE se adaugă datele referitoare la următoarele reziduuri de pesticide:
Reziduu de pesticide
Nivel maxim
(mg/kg)
Etil azinfos
0,05 (19)
Clozolinat
0,05 (19)
Dinoterb
0,05 (19)
DNOC
0,05 (19)
Monolinuron
0,05 (19)
Profam
0,05 (19)
Pirazofos
0,05 (19)
Tecnazen
0,05 (19)
Articolul 3
Anexa II la Directiva 86/363/CEE se modifică după cum urmează:
1.
În tabelul din partea A se adaugă datele referitoare la următoarele reziduuri de pesticide:
Reziduu de pesticide
Nivel maxim
(mg/kg)
În grăsimea conținută în carne, preparate din carne, organe comestibile și grăsimi animale enumerate în anexa I în cadrul codurilor NC nr. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602 (1) (4)
Pentru lapte de vacă și lapte de vacă integral menționat în anexa I în cadrul codurilor NC nr. 0401; pentru celelalte produse alimentare în cadrul codurilor NC nr. 0401, 0402, 0405 00 și 0406 în conformitate cu (2) (4)
În ouă proaspete decojite, ouă de pasăre și gălbenușuri de ou enumerate în anexa I în cadrul codurilor NC nr. 0407 00 și 0408 (3) (4)
Etil azinfos
0,05 (20)
0,05 (20)
0,05 (20)
Pirazofos
0,02 (20)
0,02 (20)
0,1 (20)
Tecnazen
0,05 (20)
0,05 (20)
0,05 (20)
2.
În tabelul din partea B se adaugă datele referitoare la următoarele reziduuri de pesticide:
Reziduu de pesticide
Nivel maxim
(mg/kg)
În grăsime conținută în carne, preparate din carne, organe comestibile și grăsimi animale enumerate în anexa I în cadrul codurilor NC nr. 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602
Pentru lapte și produse lactate enumerate în anexa I în cadrul codurilor NC nr. 0401, 0402, 0405 00 și 0406
În ouă proaspete decojite, ouă de pasăre și gălbenușuri de ou enumerate în anexa I în cadrul codurilor NC nr. 0407 00 și 0408
Dinoterb
0,05 (21)
0,05 (21)
0,05 (21)
DNOC
0,05 (21)
0,05 (21)
0,05 (21)
Profam
0,05 (21)
0,05 (21)
0,05 (21)
Monolinuron
0,05 (21)
0,05 (21)
0,05 (21)
Articolul 4
În tabelul din anexa II la Directiva 90/642/CEE se adaugă datele referitoare la reziduurile de pesticide stabilite de anexa la prezenta directivă.
Articolul 5
(1) Prezenta directivă intră în vigoare în a douăzecea zi de la data publicării.
(2) Statele membre adoptă și publică actele cu putere de lege și actele administrative necesare pentru a se conforma prezentei directive până la 1 iulie 2001. Statele membre informează de îndată Comisia cu privire la aceasta.
(3) Aceste dispoziții sunt aplicate începând de la 1 iulie 2001 pentru etil azinfos, profam și dinoterb.
(4) Aceste dispoziții sunt aplicate începând de la 1 iulie 2002 pentru DNOC, pirazofos și monolinuron.
(5) Aceste dispoziții sunt aplicate începând de la 1 ianuarie 2003 pentru clozolinat și tecnazen.
(6) Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 6
Prezenta directivă se adresează statelor membre.
Adoptată la Bruxelles, 20 decembrie 2000.

Labels: 17
20